Diari Oficial de la Generalitat Valenciana


Sumari del DOGV 6541, del 13-06-2011 (2011/6668)

RESOLUCIÓ de 6 de juny de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni de col·laboració entre l'Institut Nacional d'Estadistica i l'Institut Valencià d'Estadistica per a l'adopció d'un protocol de transmissió de resultats temporalment embargats d'operacions estadístiques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6541

Data del DOGV
:   13-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6668


Data del document
:   06-06-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 6 de juny de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni de col·laboració entre l'Institut Nacional d'Estadistica i l'Institut Valencià d'Estadistica per a l'adopció d'un protocol de transmissió de resultats temporalment embargats d'operacions estadístiques.  
  
 [2011/6668]  
L'Institut Nacional d'Estadistica i l'Institut Valencià d'Estadistica han subscrit, després de la tramitació prèvia reglamentària, el 20 de maig de 2011, el conveni de col·laboració per a l'adopció d'un protocol de transmissió de resultats temporalment embargats d'operacions estadístiques.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0595/2011, i que figura com a annex d'esta resolució.  
  
València, 6 de juny de 2011.- La directora general del Secretariat del Consell: Mª Teresa Lleó Alonso.  
  
  
Conveni de col·laboració entre l'Institut Nacional d'Estadística i l'Institut Valencià d'Estadística per a l'adopció d'un protocol de transmissió de resultats temporalment embargats d'operacions estadístiques  
  
D'una part, Jaume García Villar, president de l'Institut Nacional d'Estadística (en endavant INE), en nom i representació d'este, en virtut de les atribucions que li conferix l'article 5.2 de l'estatut de l'Institut Nacional d'Estadística, aprovat per Reial Decret 508/2001, d'11 de maig.  
D'una altra part, Eusebio Monzó Martínez, director de l'Institut Valencià d'Estadística (en endavant, IVE), en nom i representació d'este, en virtut de les competències delegades per la Comissió Executiva de l'IVE mitjançant Resolució de 12 de desembre de 2000 (DOGV núm. 3914, de 10.01.2001) en relació amb l'article 18 del Reglament de la Llei d'Estadística de la Comunitat Valenciana, i expressament facultat per a este acte per Acord del Consell de 6 de maig de 2011, conforme al que disposa l'article 17.f) de la Llei 5/1983, de 30 de desembre, del Consell, i article 2.2 del Decret 20/1993, de 8 de febrer, del Govern Valencià, pel qual es regula el Registre de Convenis i s'establix el règim juridicopressupostari dels convenis que subscriga la Generalitat.  
  
  
Exposen  
  
Que la Llei 12/1989, de 9 de maig, de la Funció Estadística Pública establix que l'INE té encarregada, entre les seues funcions, l'elaboració i execució dels projectes estadístics que li siguen encomanats en el Pla Estadístic Nacional.  
Que la Llei 12/1989, de 9 de maig, de la Funció Estadística Pública establix que els resultats de les estadístiques per a fins estatals han de ser àmpliament difoses pels servicis responsables de la seua elaboració i que estos resultats tindran la consideració d'oficials des del moment que es facen públics.  
Que l'INE té establit un calendari anual de disponibilitat de les seues estadístiques i que fa públics els principals resultats d'estes, en les dates establides en este calendari, a través de la difusió de notes de premsa en la seua pàgina web, per a garantir l'accés simultani a tots els usuaris.  
Que l'IVE està interessat a difondre les seues notes de premsa amb els principals resultats d'estes estadístiques referents a l'àmbit territorial de la Comunitat Valenciana, així com a poder ampliar el detall sectorial o territorial de la informació que l'INE oferix en la seua nota de premsa.  
Que per a cobrir este objectiu l'IVE necessita disposar de la informació bàsica corresponent a la Comunitat Valenciana utilitzada en la redacció de la nota de premsa de l'INE, abans de la seua difusió.  
Que vist això i atenent el benefici que reporta la potenciació i adequació de la difusió de resultats procedents d'una mateixa operació estadística a les necessitats dels diferents usuaris, així com la racionalització en la utilització de recursos, ambdues institucions han considerat adequat adoptar el Protocol d'intercanvi INE-OCECA de resultats temporalment embargats que figura com annex 1 d'este conveni, per mitjà de la subscripció d'este conveni de col·laboració d'acord amb les següents:  
  
Clàusules  
  
Primera. Objecte del conveni  
L'objecte d'este conveni és el d'establir la col·laboració entre l'INE i l'IVE adoptant el Protocol d'intercanvi INE-OCECA de resultats temporalment embargats que figura com annex 1 d'este conveni.  
  
  
Segona. Contingut de la col·laboració  
L'INE posarà a disposició de l'IVE, abans de la seua difusió oficial en nota de premsa, d'acord amb el seu calendari de disponibilitat de les estadístiques i davall embargament fins a eixe moment, la informació corresponent a la Comunitat Valenciana utilitzada en l'elaboració de la nota de premsa mencionada. Igualment seran objecte de comunicació a l'IVE les notes de premsa de l'INE.  
Per a les operacions detallades en l'annex 2 d'este conveni s'enviarà, l'any 2011, a més de la informació referida anteriorment, la informació ampliada que en estel annex es determina i que serà comuna per a tots els òrgans centrals d'estadística de les comunitats autònomes que adopten el Protocol.   
En el mes de novembre de cada any, en el cas que el conveni siga prorrogat segons el que preveu la clàusula sisena, el contingut revisat de l'annex 2 serà incorporat als documents d'intercanvi d'informació estadística entre l'IVE i l'INE de l'any següent.   
  
Tercera. Comissió de Seguiment  
Es crea una Comissió de Seguiment d'este conveni que estarà integrada per:  
(a) Representants de l'INE  
- director general de Planificació, Coordinació i Difusió Estadística  
- subdirector general de Difusió Estadística  
(b) Representants de l'IVE  
- director de l'IVE  
- cap del Servici de Coordinació, Planificació i Difusió Estadística  
  
Qualsevol discrepància o controvèrsia que se suscite en la interpretació d'este conveni serà sotmesa a la Comissió de Seguiment.  
  
Quarta. Finançament  
El present conveni de col·laboració no generarà ni donarà lloc a contraprestacions econòmiques entre les parts.  
  
Cinquena. Règim jurídic i jurisdicció aplicables  
El present conveni té naturalesa administrativa i es troba exclòs de la Llei 30/2007, de 30 d'octubre, de Contractes del Sector Públic, en virtut de l'article 4.1.C, així mateix, es regula pels articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
D'altra banda, segons el que disposa l'article 8.3 de la Llei 30/1992 mencionada, les qüestions litigioses que es puguen suscitar durant la seua vigència i que no puguen ser resoltes per la Comissió de Seguiment, seran sotmeses a la jurisdicció contenciosa administrativa, de conformitat amb la seua Llei Reguladora 29/1998, de 13 de juliol.  
  
  
Sisena. Vigència  
El present conveni de col·laboració entrarà en vigor en el moment de la seua subscripció i mantindrà la seua vigència fins al 31 de desembre del 2011, es podrà prorrogar tàcitament per anys naturals, sempre que no hi haja denúncia expressa d'alguna de les parts o acord de resolució de les institucions.  
En el cas de denúncia del conveni, que haurà de ser comunicada amb una setmana d'antelació, la rescissió dels compromisos establits en el protocol podrà realitzar-se de forma automàtica.  
En prova de conformitat les dues parts firmen en dos exemplars exemplar el 20 de maig de 2011.  
  
El president de l'Institut Nacional d'Estadística: Jaume García Villar.  
El director de l'Institut Valencià d'Estadística: Eusebio Monzó Martínez.  
  
  
Annex 1  
  
Protocol d'intercanvi INE-OCECA de resultats temporalment embargats  
  
1. Objecte  
És objecte d'este protocol regular les relacions i compromisos derivats dels enviaments d'informació embargada que, d'acord amb el que preveu l'acord multilateral de treball entre l'Institut Nacional d'Estadística i els òrgans centrals d'estadística de les comunitats autònomes per al desenvolupament de la cooperació en matèria estadística, es transmeten amb els resultats de les operacions del Pla Estadístic Nacional (PEN) assignades a l'Institut Nacional d'Estadística (INE).  
2. Concepte i fins de l'enviament anticipat de resultats  
S'entén per enviament anticipat de resultats, a efectes d'este Protocol, les remeses sistematitzades que es proporcionen abans de la publicació oficial establida en calendaris de difusió de les operacions del PEN assignades a l'INE.  
L'objectiu de la informació que es proporciona és amplificar els efectes de la difusió de la informació, per mitjà de l'elaboració de notes de premsa pels òrgans centrals d'estadística de les comunitats autònomes (OCECA) que poden afegir valor complementant el detall sectorial o territorial de la informació oferida per l'INE en la redacció de la seua nota de premsa.   
Els resultats anticipats es consideren embargats a tots els efectes de difusió i comunicació a tercers fins al moment precís (data i hora) assenyalat en els calendaris de difusió pública de cada operació.   
  
3. Contingut  
De forma general, els resultats de les operacions que es comunicaran als OCECA contindran la informació corresponent al seu territori inclosa en la nota de premsa nacional. Per a algunes operacions s'aportarà a més una informació ampliada que haurà sigut acordada al si del Grup de Treball de Difusió d'Informació participat per l'INE i els OCECA. Igualment, seran objecte de comunicació les notes de premsa de l'INE.   
4. Terminis de disponibilitat de la informació  
En tots els casos, la informació nacional de la nota de premsa de l'INE estarà disponible, davall embargament, una hora abans de l'assenyalada per a la difusió pública.   
En les operacions conjunturals, la informació regional estarà disponible, davall embargament, el dia anterior a l'assenyalat per a la difusió pública a les 14 hores.   
En les operacions estructurals, la informació regional estarà disponible, davall embargament, tres dies abans de la difusió pública a les 14 hores. Prèviament, es comunicarà el contingut d'esta informació en cada operació estructural.   
S'establirà un sistema d'avís als usuaris sobre la disponibilitat de la informació de cada operació, de forma sincronitzada amb la seua posada a disposició del sistema.  
5. Mecanisme d'intercanvi  
Atesa la sensibilitat de la informació objecte d'intercanvi s'asseguraran les comunicacions tant en la seua infraestructura, per mitjà de l'ús d'una xarxa segura exclusiva de les administracions públiques, com en els mecanismes d'identificació dels usuaris que accedixen a la informació.   
  
6. Usuaris autoritzats  
Cada OCECA firmant de l'acord multilateral de treball amb l'INE disposarà d'un màxim de dos usuaris per a l'accés al sistema. Estos usuaris seran els responsables de la descàrrega d'informacions del sistema.  
L'INE i cada OCECA mantindran un registre actualitzat dels usuaris autoritzats.  
Almenys es necessitarà usuari i contrasenya per a efectuar l'accés, i es podrà exigir posteriorment l'ús de certificats digitals per a reforçar la seguretat d'este procediment d'identificació.  
Es registraran i guardaran els accessos al sistema per part de tots els usuaris, de manera que es puga auditar este accés posteriorment.  
  
7. Comunicació d'incidències  
Qualsevol incidència detectada per l'INE en el funcionament del mecanisme d'intercanvi, que represente un retard superior a 15 minuts en la disposició de la informació en el sistema, serà comunicada als usuaris per mitjà del mateix sistema d'avís previst en el punt 4 d'este protocol.  
Qualsevol incidència que els usuaris detecten en el funcionament del sistema podran comunicar-la a l'INE en l'adreça de correu fmaoksgt@igt.nz.   
Addicionalment l'INE proposarà sistemes complementaris que permeten garantir la comunicació de les incidències.  
  
8. Actuació davant de desviacions en l'ús previst de la informació embargada  
La revelació a tercers de la informació embargada o la difusió generalitzada per part d'algun organisme amb antelació a la difusió pública segons els calendaris previstos i publicats per l'INE, representarà un incompliment unilateral de les condicions d'este protocol i suposarà la suspensió de la recepció d'estos enviaments per un període d'un any.  
  
  
  
Annex 2  
  
Informació ampliada a trametre als OCECA el 2011  
  
Nom de l'operació: IPC.  
Informació a trametre als OCECA.  
  
Índex general  
  
Aliments i begudes no alcohòliques  
Begudes alcohòliques i tabac  
Vestit i calçat  
Vivenda  
Parament  
Medicina  
Transport  
Comunicacions  
Oci i cultura  
Ensenyament  
Hotels, cafés i restaurants  
Altres  
  
Índex per províncies  
  
Índex per grups especials   
  
Nom de l'Operació: IPI.  
Informació a trametre als OCECA.  
  
Índex general  
  
Béns de consum  
Béns de consum no durador  
Béns de consum durador  
Energia  
Béns d'equip  
Béns intermedis  
Indústries extractives  
Indústria manufacturera  
Subministrament d'energia elèctrica, gas, vapor i aire condicionat  
Extracció de cru de petroli i gas natural  
Altres indústries extractives  
Indústria de l'alimentació  
Fabricació de begudes  
Indústria tèxtil  
Confecció de peces de roba  
Indústria del cuiro i del calçat  
Indústria de la fusta i del suro, excepte mobles; cistelleria i espart  
  
Indústria del paper  
Arts gràfiques i reproducció de suports gravats  
Coqueries i refinatge de petroli  
Indústria química  
Fabricació de productes farmacèutics  
Fabricació de productes de cautxú i plàstics  
Fabricació d'altres productes minerals no metàl·lics  
Metal·lúrgia; fabricació de productes de ferro, acer i ferroaliatges  
  
Fabricació de productes metàl·lics, excepte maquinària i equip  
Fabricació de productes informatius, electrònics i òptics  
Fabricació de material i equip elèctric  
Fabricació de maquinària i equip NCAP  
Fabricació de vehicles de motor, remolcs i semiremolcs  
Fabricació d'un altre material de transport  
Fabricació de mobles  
Altres indústries manufactureres  
Reparació i instal·lació de maquinària i equip  
Subministrament d'energia elèctrica, gas, vapor i aire condicionat  
Extracció de cru de petroli   
Extracció de pedra, arena i argila  
Indústries extractives NCAP   
Processament i conservació de carn i elaboració de productes carnis  
Processament i conservació de peixos, crustacis i mol·luscos  
Processament i conservació de fruites i hortalisses  
Fabricació d'olis i greixos vegetals i animals  
Fabricació de productes lactis  
Fabricació de productes de molineria, midons i productes amilacis  
  
Fabricació de productes de forn i pastes alimentàries  
Fabricació d'altres productes alimentaris  
Fabricació de productes per a l'alimentació animal  
Preparació i filat de fibres tèxtils  
Fabricació de teixits tèxtils  
Acabat de tèxtils  
Fabricació d'altres productes tèxtils  
Confecció de peces de roba, excepte de pelleteria  
Fabricació d'articles de pelleteria  
Confecció de peces de roba de punt  
Preparació, adob i acabament del cuiro; fabricació d'articles de marroquineria, viatge; guarnicioneria i talabarderia; preparació i tenyida de pells  
Fabricació de calçat  
Serrat i raspallat de la fusta  
Fabricació de productes de fusta, suro, cistelleria i esparteria  
Fabricació de pasta paperera, paper i cartó  
Fabricació d'articles de paper i de cartó  
Arts gràfiques i servicis relacionats amb les mateixes  
Reproducció de suports gravats  
Refinatge de petroli  
Fabricació, de productes químics bàsics, compostos nitrogenats, fertilitzants, plàstics i cautxú sintètic en formes primàries  
Fabricació de pesticides i altres productes agroquímics  
Fabricació de pintures, vernissos i revestiments semblants; tintes d'impremta i massilles  
Fabricació de sabons, detergents i altres articles de neteja i abrillantament; fabricació de perfums i cosmètics   
Fabricació d'altres productes químics  
Fabricació de fibres artificials i sintètiques  
Fabricació de productes farmacèutics de base  
Fabricació d'especialitats farmacèutiques  
Fabricació de productes de cautxú  
Fabricació de productes de plàstic  
Fabricació de vidre i productes de vidre  
Fabricació de productes ceràmics refractaris  
Fabricació de productes ceràmics per a la construcció  
Fabricació d'altres productes ceràmics  
Fabricació de ciment, calç i algeps  
Fabricació d'elements de formigó, ciment i algeps  
Tall, tallat i acabat de la pedra  
Fabricació de productes abrasius i productes minerals no metàl·lics ncap  
Fabricació de productes bàsics de ferro, acer i ferroaliatges  
  
Fabricació de tubs, canonades, perfils buits i els seus accessoris, d'acer  
Fabricació d'altres productes de primera transformació de l'acer  
  
Producció de metalls preciosos i d'altres metalls no ferris  
Fosa de metalls  
Fabricació d'elements metàl·lics per a la construcció  
Fabricació de cisternes, grans depòsits i contenidors de metall  
  
Fabricació de generadors de vapor, excepte calderes de calefacció central  
Fabricació d'armes i municions  
Forja, estampació i embotició de metalls; metal·lúrgia de pols  
Tractament i revestiment de metalls; enginyeria mecànica per compte de tercers  
Fabricació d'articles de ganiveteria i coberteria, ferramentes i ferreteria  
Fabricació d'altres productes metàl·lics  
Fabricació de components electrònics i circuits impresos acoblaments  
Fabricació d'ordinadors i equips perifèrics  
Fabricació d'equips de telecomunicacions  
Fabricació de productes electrònics de consum  
Fabricació d'instruments i aparells de mesura, verificació i navegació; fabricació de rellotges  
Fabricació d'equips de radiació, electromèdics i electroterapèutics  
  
Fabricació de motors, generadors i transformadors elèctrics, i d'aparells de distribució i control elèctric  
Fabricació de piles i acumuladors elèctrics  
Fabricació de cables i dispositius de cablejat  
Fabricació de llums i aparells elèctrics d'il·luminació  
Fabricació d'aparells domèstics  
Fabricació d'un altre material i equip elèctric  
Fabricació de maquinària d'ús general  
Fabricació d'una altra maquinària d'ús general  
Fabricació de maquinària agrària i forestal  
Fabricació de maquines ferramenta per a treballar el metall i altres maquines ferramenta  
Fabricació d'una altra maquinària per a usos específics  
Fabricació de vehicles de motor  
Fabricació de carrosseries per a vehicles de motor; fabricació de remolcs i semiremolcs  
Fabricació de components, peces i accessoris per a vehicles de motor  
Construcció naval  
Fabricació de locomotores i material ferroviari  
Fabricació d'un altre material de transport ncap  
Fabricació de mobles  
Fabricació d'articles de joieria, bijuteria i semblants  
Fabricació d'articles d'esport  
Fabricació de jocs i joguets  
Fabricació d'instruments i subministraments mèdics i odontològics  
Indústries manufactureres NCAP  
Reparació de productes metàl·lics, maquinària i equip  
Instal·lació de maquines i equips industrials  
Producció, transport i distribució d'energia elèctrica  
Producció de gas; distribució per canonada de combustibles gasosos  
Subministrament de vapor i aire condicionat  
  
Nom de l'operació: IPRI.  
Informació a trametre als OCECA.  
  
Índex general  
  
Per destinació econòmica dels béns   
Béns de consum   
Béns de consum durador   
Béns de consum no durador   
Béns d'equip   
Béns intermedis   
Energia   
  
Nom de l'operació: EPA.  
Informació a trametre als OCECA.  
  
Per comunitats autònomes:  
  
Població de 16 anys i més  
Actius  
Ocupats  
Desocupats  
  
Població de 16 i més anys segons relació amb l'activitat econòmica, nacionalitat i sexe   
Població de 16 i més anys segons relació amb l'activitat econòmica, edat i sexe   
Ocupats segons tipus de jornada laboral (completa, parcial) i sexe   
Ocupats assalariats segons tipus de contracte (indefinit, temporal) i sexe   
Actius, ocupats i desocupats segons sector econòmic   
Desocupats segons experiència laboral (han treballat abans, busquen primera ocupació) i sexe   
Desocupats segons temps de busca d'ocupació (<=1 any, >1any) i sexe   
Llars segons relació amb l'activitat econòmica dels seus membres   
  
  
Per províncies:  
  
Ambdós sexes   
Ocupats  
Desocupats  
Taxa activitat  
Taxa desocupació  
  
Homes  
Ocupats  
Desocupats  
Taxa activitat  
Taxa desocupació  
  
Dones  
Ocupades  
Desocupades  
Taxa activitat  
Taxa desocupació  
  
Població de 16 i més anys segons relació amb l'activitat econòmica i sexe   
Ocupats segons sector econòmic   
Nom de l'operació: IASS.  
Informació a trametre als OCECA.  
  
Xifra de negocis  
Personal ocupat  
Desglossament per sectors